
LIETUVOS RESPUBLIKOS ŠVIETIMO, MOKSLO IR SPORTO MINISTRAS

ĮSAKYMAS
	DĖL LĖŠŲ SKYRIMO UŽSIENIO LIETUVIŲ SPORTO PROJEKTAMS



	[bookmark: Data]2026 m. rugpjūčio 11 d. 
	Nr. V-584

	Vilnius



Vadovaudamasi Lietuvos Respublikos švietimo įstatymo 25 straipsnio 2 dalimi, įgyvendindama Lietuvos Respublikos švietimo, mokslo ir sporto ministerijos 2026–2028 metų strateginio veiklos plano, patvirtinto Lietuvos Respublikos švietimo, mokslo ir sporto ministro 2026 m. sausio 27 d. įsakymu Nr. V-64 „Dėl Lietuvos Respublikos švietimo, mokslo ir sporto ministerijos 2026–2028 metų strateginio veiklos plano patvirtinimo“, priemonę „Užtikrinti lituanistinio švietimo plėtrą“ (priemonės kodas 12-003-03-03-06 (TP) ir vadovaudamasi Lėšų skyrimo užsienio lietuvių neformaliajam lituanistiniam švietimui ir sportui tvarkos aprašu, patvirtintu Lietuvos Respublikos švietimo, mokslo ir sporto ministro 2020 m. sausio 14 d. įsakymu Nr. V-36 „Dėl Lėšų skyrimo užsienio lietuvių neformaliajam lituanistiniam švietimui ir sportui tvarkos aprašo patvirtinimo“, bei atsižvelgdama į Užsienio lietuvių neformaliojo lituanistinio švietimo ir sporto projektų vertinimo komisijos, sudarytos Lietuvos Respublikos švietimo, mokslo ir sporto ministro 2026 m. balandžio 3 d. įsakymu Nr. V-251 „Dėl Užsienio lietuvių neformaliojo lituanistinio švietimo ir sporto projektų vertinimo komisijos sudarymo“, 2026 m. liepos 30 d. posėdžio protokolą Nr. ULS4-2:
1. Skiriu lėšų šiems užsienio lietuvių sporto projektams įgyvendinti:
1.1. Airijos lietuvių bendruomenės (Airija) projektui  „Airijos lietuvių šeimų sporto šventė“ – 7 846 Eur;
1.2. Austrijos lietuvių bendruomenės (Austrija) projektui „Viena(s) už visus: Austrijos lietuvių bendruomenės „sportakiada“ – 3 506 Eur;
1.3. Belgijos lietuvių bendruomenės (Belgija) projektui „XIX-osios Belgijos, Nyderlandų ir Liuksemburgo lietuvių sporto žaidynės „BeNeLux 2026“ – 2 993 Eur;
1.4. Graikijos lietuvių bendruomenės (Graikija) projektui „Judame kartu: Graikijos ir Kipro lietuvių sporto ir bendrystės dienos 2026“ – 8 500 Eur;
1.5. Lietuvių bendruomenės Tenerifėje (Ispanija) projektui „Judame kartu: Sportuokime kartu Tenerifėje“ – 2 850 Eur;
1.6. Ispanijos lietuvių bendruomenės (Ispanija) projektui „Pirmasis Ispanijos lietuvių bendruomenės padelio turnyras 2026 m.“ – 8 253 Eur;
1.7. Alikantės lituanistinės mokyklos „Draugystė“ (Ispanija) projektui „Aktyvi šeima Alikantėje 2026“ – 6 594 Eur;
1.8. Dr. V. Kudirkos lituanistinės mokyklos (JAV) projektui „Aktyvūs vaikai – stipri ateitis“ – 2 980 Eur;
1.9. Kolorado lituanistinės mokyklos (JAV) projektui „Sveikos gyvensenos ir kūrybiškumo stovykla kartu su Vidu Bareikiu“ – 9 975 Eur;
1.10. Britanijos lietuvių sporto asociacijos (Jungtinė Karalystė) projektui „Britanijos lietuvių sporto žaidynės 2026“ – 10 000 Eur;
1.11. Lietuvos prekybos ir amatų rūmų Jungtinėje Karalystėje (Jungtinė Karalystė) projektui „LCCUK tarptautinis sporto turnyras „Ambasadoriaus taurė 2026“ – 4 157 Eur;
1.12. Jungtinės Karalystės lietuvių bendruomenės Tarybos (Jungtinė Karalystė) projektui „Tęstinė metinė JK lietuvių bendruomenės sporto šventė „Aktyvus ir sveikas“ – 1 470 Eur;
1.13. Lituanistinės mokyklėlės „Pupa“ (Jungtinė Karalystė) projektui „Aš – sveikas ir aktyvus pasaulio lietuvis“ – 3 990 Eur;
1.14. Leeds lietuvių bendruomenės (Jungtinė Karalystė) projektui „Lidso lietuvių sporto festivalis“ – 4 037 Eur;
1.15. Prisikėlimo parapijos „Aušros“ sporto klubo (Kanada) projektui „Aušros“ sporto klubo sportinė veikla“ – 4 515 Eur;
1.16. Foreningeno Aktivjego (Norvegija) projektui „Aktyvus aš – 2026 Šiaurės šalių žaidynės“ – 6 966 Eur;
1.17. Norvegijos lietuvių sporto asociacijos (Norvegija) projektui „Sporto varžybos Norvegijoje 2026“ – 3 548 Eur;
1.18. Norvegijos lietuvių paramos grupės Lietuvos šaulių sąjungai (Norvegija) projektui „Viršūnės link – kalnų iššūkis 2026“ – 3 675  Eur;
1.19. Smolando lietuvių bendruomenės (Švedija) projektui „Judėkime kartu“ – 4 481 Eur;
1.20. Hamburgo lituanistinės vaikų ir tėvų mokyklos „Abėcėlė“ (Vokietija) projektui „Išjudinta bendrystė. Šiaurės Vokietijos lietuvių sporto ir bendrystės šventė“ – 3 043  Eur.
2. Įpareigoju Lietuvos Respublikos švietimo, mokslo ir sporto ministerijos Sporto grupę ir Užsienio lietuvių skyrių sudaryti lėšų naudojimo sutartis su šio įsakymo 1 punkte nurodytų projektų teikėjais arba juridiniais asmenimis, atsakingais už projektų teikėjų finansinę veiklą.

